ຂປລ.ນ/ວ.ພະແນກຖະແຫລງຂ່າວ ວັດທະນະທໍາ ແລະ ທ່ອງທ່ຽວ ນະຄອນຫລວງວຽງຈັນ(ຖວທ ນ/ວ) ໄດ້ສຳເລັດຝິກອົບຮົມສ້າງບຸກຄະລາກອນ ງານນໍາທ່ຽວ ລະດັບຊາດ ຄັ້ງທີ VI ອີກຈຳນວນ 68 ຄົນ, ເປັນຍິງ 46 ຄົນ ເພື່ອເປັນການປະກອບສ່ວນ ເຂົ້າໃນການພັດທະນາທຸລະກິດດ້ານການ ທ່ອງທ່ຽວ ໃນປະເທດລາວກ້າວຫາຄຸນະພາບ ແລະ ລະດັບສາກົນສູງຂຶ້ນກວ່າເກົ່າ.
ການຍົກລະດັບພະນັກງານນຳທ່ຽວ ລະດັບຊາດຄັ້ງນີ້ ໄດ້ມີຂຶ້ນແຕ່ກາງເດືອນພຶດສະພາ ຫາ ເດືອນ ກໍລະກົດ (45 ວັນ) ,ມີ 23 ວິຊາຮຽນ ແລະແບ່ງອອກເປັນ 3 ພາກຄື: ພາກຄວາມຮູ້ທາງດ້ານວິຊາການ ປະກອບດ້ວຍ 15 ວິຊາຮຽນ ແລະ 1 ປະສົບການຕົວຈິງ, ນອກນັ້ນ ຍັງມີພາກຄວາມຮູ້ສະເພາະອາຊີບ ປະກອບມີ 5 ວິຊາຮຽນ ແລະ ພາກປະຕິບັດຕົວຈິງ ເຊິ່ງໄດ້ລົງພາກປະຕິບັດ ຕົວຈິງຕາມສະຖານທີທ່ອງທ່ຽວຕ່າງໆ ໃນນະຄອນຫລວງວຽງຈັນເຊັ່ນ: ພິພິທະພັນສີສະເກດ, ພິພິທະພັນ ຫໍພະແກ້ວ, ທາດຫລວງວຽງຈັນ, ພິພິທະພັນປ້ອງກັນຄວາມສະຫງົບ, ພິພິພທະພັນກອງທັບ, ສະໜາມບິນວັດດໄຕ,ສວນເຈົ້າອານຸວົງ, ກຳແພງເມືອງວຽງຈັນບຸູຮານ, ຂົວມິດຕະພາບ,ສວນຊຽງຄວນ ແລະ ເມືອງວັງວຽງ ແຂວງວຽງຈັນ. ທັງນີ້ ກໍເພື່ອເຮັດໃຫ້ນັກສຳມະນາກອນ ໄດ້ສຳພັດກັບຕົວຈິງໃຫ້ຫລາຍ ເພື່ອນຳໄປໝູນໃຊ້ໃນອານາຄົດ ໃຫ້ເກີດປະໂຫຍດສຸງສຸດ. ທ່ານ ຄໍາປະດິດ ເຂັມມານິດ ຫົວໜ້າພະແນກ ຖວທ ນວ ໄດ້ເນັ້ນໃຫ້ບັນດານັກສໍາມະນາກອນ ຈົ່ງນໍາເອົາຄວາມຮູ້ທີ່ໄດ້ມານັ້ນ ນໍາໄປໝູນໃຊ້ໃນວຽກງານຕົວຈິງ ໄກ້ນຳທ່ຽວກໍປຽບເໝືອນການທູດ ທາງດ້ານວັດທະນະທຳ ເປັນຕົວແທນໃຫ້ແກ່ຄົນລາວ ທັງຊາດໃນກການຕ້ອນຮັບແຂກດ້ວຍໄມຕີຈິດ, ມີໃບໜ້າຍິ້ມແຍ້ມແຈ່ມໃສ,ການບໍລິການທີ່ມີຄຸນະພາບ ແລະ ມີຄວາມຊໍານິຊໍານານ ວ່ອງໄວປະ ທັບໃຈໃຫ້ຂໍ້ມູນທີ່ຖືກຕ້ອງ ແລະ ຊັດເຈນແກ່ນັກທ່ອງທ່ຽວ ການບໍລິການນໍາທ່ຽວ ດ້ວຍຄວາມ ປອດໄພ ທັງຊີວິດ ແລະ ຊັບສິນຂອງແຂກ ສາມາດບໍລິການໃຫ້ແກ່ນັກທ່ອງທ່ຽວຢ່າງມີຄຸນະພາບສູງ. ຣາຊະວົງ
ເນື້ອໃນ: ຂປລ